નોંધનીય છે કે નવ વર્ષ સુધી પ્રેમ સંબંધમાં બંધાઈ રહ્યા બાદ 13મી ફેબ્રુઆરી, 2012ના રોજ રીતેશ દેશમુખ અને જેનેલિયાએ લગ્ન કર્યા હતાં. બંનેના લગ્ન મરાઠી અને ખ્રિસ્તી એમ બંને વિધિ પ્રમાણે થયા હતાં. આ ગ્રાન્ડ મૅરેજમાં બૉલીવુડ તથા રાજકીય દિગ્ગજો હાજર રહ્યા હતાં. રીતેશ દેશમુખ જાણીતા રાજકારણી અને મહારાષ્ટ્રના ભૂતપૂર્વ મુખ્યમંત્રી સ્વ. વિલાસરાવ દેશમુખના પુત્ર છે. રીતેશે 2003માં બૉલીવુડ કૅરિયર તુઝે મેરી કસમ ફિલ્મ સાથે શરૂ કર્યુ હતું. તે ફિલ્મમાં જેનેલિયા જ હીરોઇન હતાં. રીતેશની સફળ ફિલ્મોમાં મસ્તી, બર્દાશ્ત તથા ગ્રાન્ડ મસ્તીનો સમાવેશ થાય છે.